Eugen Nicolicea, unul dintre deputații care au propus mai multe amendamente la legile Justiţiei, refuză în continuare să spună unde și când a absolvit Facultatea de Drept.

Întrebat marți de reporterul Digi24 Toma Petcu despre locul unde a studiat Dreptul și în ce perioadă, deputatul PSD a refuzat dialogul și l-a amenințat pe jurnalist că dacă mai insistă pe acest subiect îi va ridica acreditarea.

Eugen Nicolicea: Am terminat o facultate de Drept cu media 10, dar pentru că unul care a lucrat ca politruc la Opinia Studențească Iași... n-am chef să-i raspund. Gata, am încheiat subiectul. (Pleacă și îl îndepărtează pe reporter cu mâna).

Toma Petcu, reporter Digi24: Nu îmi dați peste mână, vă rog!

Eugen Nicolicea: Te rog frumos, încheiem subiectul dacă faci insinuări de felul ăsta și minciuni.

Toma Petcu, reporter Digi24: Încercam doar să vă rog să ne oprim puțin.

Eugen Nicolicea: Încalci regulamentul Camerei. Am spus nu, atât. Deci dacă vei da ceva voi solicita să fii sancționat cu acreditarea.